arnastofnun/IGC-2024 huggingface dataset:
S-117/2010

Mál þetta höfðaði lögreglustjórinn í Borgarnesi með ákæru 26. febrúar 2010 á hendur ákærða, E-kk-þgf R-kk-þgf, kt. …, Varmalandi í Mosfellsbæ. Málið var dómtekið 27. apríl 2010.

Í ákæruskjali segir að málið sé höfðað gegn ákærða fyrir þjófnað með því „að hafa aðfararnótt sunnudagsins 5. maí 2008, brotist inn í verslunina Hyrnan í Borgarnesi og stela þar sælgæti, nánar til tekið eitt karton af Extra tyggigúmmi og fjóra hlauppoka.

Telst þetta varða við 1. mgr. 244. gr. almennra hegningarlaga nr. 19/1940 með síðari breytingum.

Þess er krafist að ákærðu verði dæmdir til refsingar. Þá er þess krafist að ákærði verði dæmdur til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Af hálfu ákæruvaldsins hafa ekki verið gefnar viðhlítandi skýringar á þeim óhæfilega drætti sem varð á saksókninni en mál þetta er sáraeinfalt. Þetta fer í bága við meginreglu sakamálaréttarfars um hraða málsmeðferð, sbr. 171. gr. laga nr. 88/2008, og er í andstöðu við 70. gr. stjórnarskrárinnar og 1. mgr. 6. gr. mannréttindasáttmála Evrópu, sbr. lög nr. 62/1994. Hefur þetta áhrif við ákvörðun refsingar.

Samkvæmt sakavottorði hefur ákærði ekki áður gerst sekur um refsiverða háttsemi sem hefur áhrif við ákvörðun refsingar. Þá er þess að gæta að verðmæti þýfisins var lítið og ber því að hafa hliðsjón af 256. gr. almennara hegningarlaga. Að öllu virtu þykir rétt samkvæmt heimild í a-lið 1. mgr. 57. gr. sömu laga að fresta ákvörðun um refsingu ákærða og skal refsingin falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Loks verður ákærða með vísan til 1. mgr. 218. gr. laga um meðferð sakamála, nr. 88/2008, gert að greiða þóknun verjanda síns sem þykja hæfilega ákveðin að meðtöldum virðisaukaskatti svo sem greinir í dómsorði. Jafnframt verður ákærða gert að greiða ferðakostnað verjandans. Annan sakarkostnað leiddi ekki af rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákvörðun um refsingu ákærða, E-kk-ef R-kk-ef, er frestað og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði málsvarnarlaun verjanda síns, F-kk-ef G-kk-ef, hæstaréttarlögmanns, 62.750 krónur, og ferðakostnað verjandans 20.437 krónur.

B-kk-nf B-kk-nf
S-119/2010

Mál þetta höfðaði lögreglustjórinn í Borgarnesi með ákæru 26. febrúar 2010 á hendur ákærða, H-kk-þgf Æ-kk-þgf H-kk-þgf, kt. …, Kötlufelli 7 í Reykjavík. Málið var dómtekið 27. apríl 2010.

Í ákæruskjali segir að málið sé höfðað gegn ákærða fyrir brot á lögum um ávana- og fíkniefni með því „að hafa aðfaranótt laugardagsins 13. júní 2009, haft í fórum sínum, falin innanklæða í nærbuxum, 1,58 gr. af amfetamíni, 0,75 gr. af hassi, 0,78 gr. af kókaíni, og 0,49 gr. af tóbaksblönduðu kannabisefni, en lögreglan fann efnin við öryggisleit á honum, og 46,81 gr. af amfetamíni og 49,73 gr. af hassi, sem falin voru í farangursrými í bifreiðinni KU-643, nánar tiltekið í varadekkshólfi, en ákærði upplýsti lögreglu um staðsetningu efnanna í bílnum og fundust þau þar.

Telst þetta varða við 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem réttilega er fært til refsilaga í ákæru.

Samkvæmt sakavottorði gekkst ákærði undir sektargerð lögreglustjóra 6. nóvember 2006 vegna brots gegn lögum um ávana- og fíkniefni. Hinn 19. mars 2007 var ákærði dæmdur til greiðslu sektar fyrir líkamsárás. Ákærði var aftur dæmdur fyrri slíkt brot 9. maí 2008 og hlaut hann 30 daga fangelsi skilorðsbundið. Ákærði var í þriðja sinn dæmdur fyrir líkamsárás 14. október 2009. Með þeim dómi var refsing samkvæmt fyrri skilorðsdómi dæmd með og ákærði dæmdur í þriggja mánaða fangelsi. Loks hlaut ákærða dóm 17. mars 2010 fyrir líkamsárás, þjófnað og brot gegn lögum um ávana- og fíkniefni. Var refsing ákveðin fangelsi í fjóra mánuði.

Það brot sem ákærði hefur verið sakfelldur fyrir með þessum dómi var framið fyrir uppkvaðningu dóma 14. október 2009 og 17. mars 2010 og ber því að gera ákærða hegningarauka, sbr. 78. gr. almennra hegningarlaga. Að öllu virtu þykir refsing ákærða hæfilega ákveðin fangelsi í 30 daga.

Samkvæmt 1. mgr. 218. gr. laga um meðferð sakamála, nr. 88/2008, verður ákærða gert að greiða þóknun verjanda síns, sem þykir hæfilega ákveðin að meðtöldum virðisaukaskatti, svo sem í dómsorði greinir. Jafnframt verður ákærða gert að greiða ferðakostnað verjandans. Annar sakarkostnaður hefur ekki fallið til við rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, H-kk-nf Æ-kk-nf H-kk-nf, sæti fangelsi í 30 daga.

Ákærði greiði málsvarnarlaun verjanda síns, H-kk-ef I-kk-ef, hæstaréttarlögmanns, 62.750 krónur, og ferðakostnað verjandans, 20.188 krónur.

B-kk-nf B-kk-nf
S-122/2010

Mál þetta höfðaði lögreglustjórinn í Borgarnesi með ákæru 26. febrúar 2010 á hendur ákærða, Á-kk-þgf B-kk-þgf P-kk-þgf, kt. …, Grettisgötu 67 í Reykjavík. Málið var dómtekið 27. apríl 2010.

Í ákæruskjali segir að málið sé höfðað gegn ákærða fyrir brot á lögum um ávana- og fíkniefni með því „að hafa föstudaginn 30. maí 2008, haft í fórum sínum 4,32 grömm af marihuana, en hann framvísaði hluta af fíkniefnunum við lögreglu við leit og hluta þeirra fann lögreglan í bifreiðinni ID-V33, sem hann hafði verið farþegi í.

Telst þetta varða við 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.“

Fyrirkall á hendur ákærða var birt honum 25. mars 2010. Við þingfestingu málsins 27. apríl 2010 sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við sakargögn. Brot ákærða telst því sannað og er réttilega heimfært til laga í ákæruskjali.

Af hálfu ákæruvaldsins hafa ekki verið gefnar viðhlítandi skýringar á þeim óhæfilega drætti sem varð á saksókninni en mál þetta er sáraeinfalt. Þetta fer í bága við meginreglu sakamálaréttarfars um hraða málsmeðferð, sbr. 171. gr. laga nr. 88/2008, og er í andstöðu við 70. gr. stjórnarskrárinnar og 1. mgr. 6. gr. mannréttindasáttmála Evrópu, sbr. lög nr. 62/1994. Hefur þetta áhrif við ákvörðun refsingar.

Refsing ákærða, sem er með hreint sakavottorð, þykir hæfilega ákveðin 30.000 króna sekt til ríkissjóðs og komi fjögurra daga fangelsi í stað sektarinnar verið hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, Á-kk-nf B-kk-nf P-kk-nf, greiði 30.000 króna sekt til ríkissjóðs og komi fjögurra daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

B-kk-nf B-kk-nf
S-152/2010

Mál þetta höfðaði lögreglustjórinn í Borgarnesi með ákæru 26. febrúar 2010 á hendur ákærða, A-kk-þgf B-kk-þgf, kt. …, Ásabyggð 10 á Akureyri. Málið var dómtekið 28. apríl 2010.

Í ákæruskjali segir að málið sé höfðað gegn ákærða fyrir brot á lögum um ávana- og fíkniefni með því „að hafa miðvikudaginn 8. apríl 2009 haft í vörslum sínum 0,87 grömm af marihuana, í buxnavasa, en hann framvísaði efnunum við lögreglu áður en til þess koma að leitað væri á honum.

Telst þetta varða við 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.“

Fyrirkall á hendur ákærða var birt honum 21. apríl 2010. Við þingfestingu málsins 28. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við sakargögn. Brot ákærða telst því sannað og er réttilega heimfært til laga í ákæruskjali.

Samkvæmt sakavottorði hefur ákærði ekki mál á sakaskrá sem hafa áhrif við ákvörðun refsingar.

Refsing ákærða þykir hæfilega ákveðin 34.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, A-kk-nf B-kk-nf, greiði 34.000 króna sekt til ríkissjóðs og komi fjögurra daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

B-kk-nf B-kk-nf
S-166/2010

Mál þetta höfðaði ríkissaksóknari með ákæru 17. mars 2010 á hendur ákærða, H-kk-þgf J-kk-þgf K-kk-þgf, kt. …, Austurgötu 10 í Stykkishólmi. Málið var dómtekið 12. maí 2010.

Í ákæruskjali segir að málið sé höfðað gegn ákærða „fyrir líkamsmeiðingar af gáleysi, með því að hafa, aðfaranótt sunnudagsins 22. febrúar 2009, í félagsheimilinu Skildi, Helgarfellssveit, undir áhrifum áfengis, á sléttu, hörðu og hálu trégólfi, gripið óvarlega með báðum höndum um fætur H-kk-ef I-kk-ef Þ-kk-ef, kennitala …, og lyft honum upp, svo að ákærði missti jafnvægið og þeir féllu báðir á gólfið og H-kk-nf I-kk-nf skall harkalega með höfuðið í gólfið, með þeim afleiðingum að H-kk-nf I-kk-nf missti meðvitund, hlaut alvarlegan heilahristing og einlömun í efri útlim.

Telst þetta varða við 219. gr. almennra hegningarlaga nr. 19/1940, sbr. 5. gr. laga nr. 83/2005.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Refsing ákærða, sem er með hreint sakavottorð, þykir hæfilega ákveðin 75.000 króna sekt til ríkissjóðs og komi sex daga fangelsi í stað sektarinnar verið hún eigi greidd innan fjögurra vikna frá uppkvaðningu dómsins.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti ákæruvalds og ákvörðun dómsins um málsvarnarlaun verjanda, en þau eru tilgreind í dómsorði að meðtöldum virðisaukaskatti.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, H-kk-nf J-kk-nf K-kk-nf, greiði 75.000 króna sekt til ríkissjóðs og komi sex daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði greiði 53.650 krónur í sakarkostnað, þar með talin málsvarnarlaun skipaðs verjanda síns, P-kk-ef K-kk-ef, hdl., 50.200 krónur.
S-167/2010

Mál þetta höfðaði sýslumaðurinn á Akranesi með ákæru 20. apríl 2010 á hendur ákærða, Á-kk-þgf J-kk-þgf, kt. …, Suðurgötu 71 á Akranesi. Málið var dómtekið 26. maí 2010.

Í ákæruskali segir að málið sé höfðað „fyrir eftirtalin brot gegn almennum hegningarlögum:

I.

Þjófnað, með því að hafa föstudaginn 4. desember 2009 að Brekkubraut 12, Akranesi, stolið kreditkorti af M-kvk-þgf J-kvk-þgf, kt. …, Vitateigi 7, Akranesi. Telst þetta varða við 244. gr. almennra hegningarlaga nr. 19/1940.

II.

Þjófnað, með því að hafa á tímabili frá 4. desember til 8. desember 2009, tekið út með kreditkorti, sem greinir í ákærulið I, peninga sjö sinnum í hraðbönkum útibúa bankanna bæði á Akranesi og í Mosfellsbæ samtals að fjárhæð kr. 70.000, allt sem nánar greinir:

1. Þann 4. desember 2009 klukkan 13:31 í Landsbankanum á Akranesi, Þjóðbraut 1, tekið út kr. 5000.

2. Þann 4. desember 2009 klukkan 18:04 í Íslandsbankanum í Mosfellsbæ, Þverholti 2, tekið út kr. 20.000.

3. Þann 4. desember 2009 klukkan 18:05 í Íslandsbankanum í Mosfellsbæ, Þverholti 2, tekið út kr. 5.000.

4. Þann 5. desember 2009 klukkan 15:38 í Arionbanka á Akranesi, Kirkjubraut 28, tekið út kr. 20.000.

5. Þann 5. desember 2009 klukkan 22:15 í Arionbanka á Akranesi, Kirkjubraut 28, tekið út kr. 10.000.

6. Þann 7. desember 2009 klukkan 20:09 í Arionbanka á Akranesi, Kirkjubraut 28, tekið út kr. 5.000.

7. Þann 5. desember 2009 klukkan 15:38 í Arionbanka á Akranesi, Kirkjubraut 28, tekið út kr. 5.000.

Telst þetta varða við 244. gr. almennra hegningarlaga.

III.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Við ákvörðun refsingar verður litið til þess að ákærði er með hreint sakavottorð. Einnig liggur fyrir að ákærði hefur að verulegu leyti endurgreitt þá fjármuni sem hann tók. Að þessu gættu þykir refsing ákærða hæfilega ákveðin 30 daga fangelsi, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, Á-kk-nf J-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

B-kk-nf B-kk-nf
S-211/2010

Mál þetta höfðaði sýslumaðurinn á Akranesi með ákæru 14. maí 2010 á hendur ákærða, M-kk-þgf Á-kk-þgf, kt. …, Stillholti 19 á Akranesi. Málið var dómtekið 26. maí 2010.

Í ákæruskali segir að málið sé höfðað gegn ákærða fyrir líkamsárás á Akranesi, aðfararnótt fimmtudagsins 1. apríl 2010, fyrir utan skemmtistaðinn Breiðina við Bárugötu, „með því að hafa ráðist á J-kk-þf G-kk-þf, kt. …, rífa í hann, fella hann í götuna sparka nokkrum sinnum í efri hluta líkama hans, þar sem hann lá í götunni, með þeim afleiðingum að J-kk-nf G-kk-nf hlaut rifbeinsbrot, mar á brjóstkassa, öxl og upphandlegg.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði hefur ákærði ekki mál á sakaskrá sem áhrif hafa við ákvörðun refsingar.

Við ákvörðun refsingar er til þess að líta að ákærði hefur greiðlega gengist við broti sínu. Að þessu virtu þykir refsing ákærða hæfilega ákveðin þriggja mánaða fangelsi, en rétt þykir að öllu virtu að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, M-kk-nf Á-kk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

B-kk-nf B-kk-nf
S-270/2010

Mál þetta höfðaði lögreglustjórinn í Borgarnesi með ákæru 3. júní 2010 á hendur ákærða, Á-kk-þgf G-kk-þgf S-kk-þgf, kt. …, Höfn 2 í Svalbarðsstrandarhrepp. Málið var dómtekið 3. september 2010.

Í ákæruskjali segir að málið sé höfðað gegn ákærða „fyrir brot á lögum um ávana- og fíkniefni og reglugerðum settum samkvæmt þeim, með því að hafa þriðjudaginn 9. mars 2010 haft í vörslum sínum 61,03 grömm af amfetamíni, sem hann faldi í innvortis, en lögreglan fann fíkniefnin þann 10. mars 2010 eftir að framkvæmd hafði verið líkamsleit samkvæmt dómsúrskurði.

Telst þetta varða við 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.

Þá er þess krafist að gerð verði upptæk með dómi þau 61,03 grömm af amfetamíni, sem lögreglan lagði hald á þann 10. mars 2010. Upptökukrafan styðst við 6. mgr. [nú 5. mgr.] 5. gr. laga um ávana- og fíkniefni nr. 65/1974, með síðari breytingum.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði hefur ákærði frá árinu 2007 hlotið fjóra dóma fyrir brot gegn umferðarlögum. Jafnframt umferðarlagabroti var ákærði með dómi 21. september 2007 sakfelldur fyrir brot gegn lögum um ávana- og fíkniefni vegna vörslu fíkniefna. Var refsing með þeim dómi ákveðin 280.000 króna sekt.

Refsing ákærða þykir hæfilega ákveðin 60 daga fangelsi, en fullnustu refsingarinnar er frestað og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti ákæruvalds og ákvörðun dómsins um málsvarnarlaun verjanda, en þau eru tilgreind í dómsorði að meðtöldum virðisaukaskatti. Við ákvörðun þóknunar til verjanda er tekið tillit til starfa meðan málið var til rannsóknar hjá lögreglu. Þá verður ákærða gert að greiða ferðakostnað verjanda.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, Á-kk-nf G-kk-nf S-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Ákærði sæti upptöku á 61,03 g af amfetamíni.

Ákærði greiði 335.705 krónur í sakarkostnað, þar með talin málsvarnarlaun skipaðs verjanda síns, S-kk-ef K-kk-ef K-kk-ef, hdl., 251.000 krónur og ferðakostnað verjandans 14.652 krónur.

B-kk-nf B-kk-nf
S-272/2010

Mál þetta höfðaði lögreglustjórinn í Borgarnesi með ákæru 3. júní 2010 á hendur ákærða, T-kk-þgf J-kk-þgf Þ-kk-þgf G-kk-þgf, kt. …, Skeljatanga 10 í Mosfellsbæ. Málið var dómtekið 30. júlí 2010.

Í ákæruskjali segir að málið sé höfðað gegn ákærða „fyrir líkamsárás, með því að hafa aðfararnótt föstudagsins 17. október 2008, þá staddur í Brákarey í Borgarnesi, á plani fyrir framan verkstæði S-kk-ef S-kk-ef, ráðist á H-kk-þf V-kk-þf Á-kk-þf kt. …, og slegið hann í andlitið, með þeim afleiðingum að hann nefbrotnaði og fékk glóðaraugu á báðum augum, höfuðverk og svima.

Telst þetta varða við 1. mgr. 217. gr., almennra hegningarlaga nr. 19/1940 með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Við ákvörðun refsingar verður litið til þess að ákærði er með hreint sakavottorð og hefur greiðlega gengist við broti sínu. Að þessu virtu þykir refsing ákærða hæfilega ákveðin 30 daga fangelsi, en rétt þykir að öllu virtu að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Loks verður ákærði með vísan til. 1. mgr. 218. gr. laga um meðferð sakamála dæmdur til að greiða sakarkostnað samkvæmt yfirliti lögreglu, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, T-kk-nf J-kk-nf Þ-kk-nf G-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði 10.000 krónur í sakarkostnað

B-kk-nf B-kk-nf